Document ID: 32006R2026

KOMMISSIONENS FORORDNING (EF) Nr. 2026/2006
af 22. december 2006
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter (1), særlig artikel 19 og 20, og
ud fra følgende betragtninger:
(1)
I henhold til artikel 20 i forordning (EF) nr. 2368/2002 kan listen i bilag II over deltagende parter i Kimberley-processens certificeringsordning ændres.
(2)
Bulgarien og Rumænien er opført som deltagende parter i Kimberley-processens certificeringsordning i bilag II.
(3)
Da Bulgarien og Rumænien tiltræder Den Europæiske Union den 1. januar 2007, ophører de med at være selvstændige deltagende parter i Kimberley-processens certificeringsordning fra den 31. december 2006 og bør derfor slettes på listen over deltagende parter.
(4)
Bilag II skal derfor ændres i overensstemmelse hermed.
(5)
I artikel 19 i forordning (EF) nr. 2368/2002 hedder det, at medlemsstaterne kan udpege fællesskabsmyndigheder til at udføre de opgaver, der er foreskrevet ved nævnte forordning, og at Kommissionen skal føre en liste over fællesskabsmyndigheder i bilag III.
(6)
Belgien og Tyskland har underrettet Kommissionen om ændringer i oplysningerne om deres respektive fællesskabsmyndigheder.
(7)
Bilag III bør ændres i overensstemmelse hermed -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes med teksten i bilag I til nærværende forordning.
Artikel 2
Bilag III til forordning (EF) nr. 2368/2002 erstattes med bilag II til nærværende forordning.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Den finder anvendelse fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2006.

Labels: 7
3
14